31985R3541
L 338/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3541/85 НА СЪВЕТА
от 12 декември 1985 година
относно класирането на стоки в подпозиция 27.03 А от Общата митническа тарифа
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 97/69 на Съвета от 16 януари 1969 г. относно мерките, които трябва да бъдат взети за еднаквото прилагане на номенклатурата на Общата митническа тарифа (1), последно изменен с Регламент (ЕИО) № 2055/84 (2), и по-специално член 3 от него;
като взе предвид предложението на Комисията,
като има предвид, че с цел да се осигури еднакво прилагане на номенклатурата на Общата митническа тарифа, е необходимо да се приемат разпоредби за тарифното класиране на смес от торф (с тегловно съдържание на торф, не по-малко от 75 %) и други вещества като варовик, пясък, гнила листна маса (листовка), мергел, оборски тор и малки количества други торове с общо съдържание на калий (изчислен като К2О), азот и фосфор (изчислен като P2O2), непревишаващо тегловно 3 %;
като има предвид, че позиция 27.03 от Общата митническа тарифа се отнася за торф (включително торфът за постилане), агломериран или не; като има предвид, че торовете, различни от тези, посочени в позиции 31.01-31.04, се отнасят към позиция 31.05;
като има предвид, че въпросните стоки, предвид техните характеристики, не могат да се приемат за стоки, попадащи в позиция 31.05;
като има предвид, че въпросните стоки имат основния характер на торф, включен в позиция 27.03, и, следователно, трябва да се класират в подпозиция 27.03 А на тази позиция;
като има предвид, че тъй като Комитетът по номенклатурата на Общата митническа тарифа не е дал съгласието си, Комисията не може да приеме разпоредбите, които е планирала по въпроса съгласно предвидената в член 3 от Регламент (ЕИО) № 97/69 процедура,
ПРИЕ НАСТОЯЩИЯ РЕГЛАМЕНТ:
Член 1
Смеси от торф (с тегловно съдържание на торф, не по-малко от 75 %) и други вещества като варовик, пясък, гнила листна маса (листовка), мергел, оборски тор и малки количества други торове с общо съдържание на калий (изчислен като К2О), азот и фосфор (изчислен като P2O2), непревишаващо тегловно 3 %, се класират в Общата митническа тарифа в следната подпозиция:
27.03
Торф (включително торф за постилане), агломериран или не:
А. Торф.
Член 2
Настоящият регламент влиза в сила на двадесет и първия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 декември 1985 година.